На основу члана 348. став 1. Закона о стварним правима (''Службени гласник Републике Српске“, број: 124/08, 58/09, 95/11 и 60/15), члана 9. Правилника о поступку јавног конкурса за располагање непокретностима у својини Републике Српске и јединица локалне самоуправе (''Службени гласник Републике Српске'', број 20/12) и тачке V Одлуке о приступању продаји неизграђеног градског грађевинског земљишта, број 02-020-60 од 27.04.2018. године, Скупштина општине Шипово, расписује

**ЈАВНИ ОГЛАС**

**о начину и условима продаје неизграђеног градског грађевинског земљишта путем усменог јавног надметања-лицитацијом**

**1. НАЗИВ И СЈЕДИШТЕ ПРОДАВЦА**

 Општина Шипово, Трг патријарха српског Павла 1. Шипово, ЈИБ 4401338950003.

**2. НАЧИН ПРОДАЈЕ ГРАДСКОГ ГРАЂЕВИНСКОГ ЗЕМЉИШТА**

 Усменим јавним надметањем-лицитацијом.

**3. УСЛОВИ ПРОДАЈЕ ГРАДСКОГ ГРАЂЕВИНСКОГ ЗЕМЉИШТА**

**3.1. Подаци о непокретности:**

1. парцела број 702/13, звана „Оградина“, уписанa у Лист непокретности број 4, к.о. Шипово, површине 4.146 м2;

2. парцела број 702/17, звана „Оградина“, уписанa у Лист непокретности број 4, к.о. Шипово, површине 2.586 м2 и

3. парцела број 702/19, звана „Оградина“, уписанa у Лист непокретности број 4, к.о. Шипово, површине 7.720 м2.

 Неизграђено градско грађевинско земљиште које је предмет продаје, налази се у обухвату Урбанистичког плана Шипова и Плана парцелације „Индустријска зона Оградина“ („Службени гласник Општине Шипово“ број: 11/14) и припада трећој зони обухвата градског грађевинског земљишта.

 За наведено грађевинско земљиште је извршен упис права власништва у корист Општине Шипово, са дијелом 1/1, у Б лист Листа непокретности број 4, к.о. Шипово.

**3.2.** **Почетна продајна цијена:**

 Почетна продајна цијена неизграђеног градског грађевинског земљишта износи 12,86 КМ/м2.

**3.3. Право учешћа и начин полагања кауције:**

 Учешће у лицитацији могу узети сва правна и физичка лица, која према закону могу бити власници некретнина на подручју Републике Српске.

За учешће у поступку лицитације понуђачи су дужни уплатити кауцију у висини од 10% почетне цијене грађевинске парцеле, на јединствени рачун трезора Општине Шипово број 5510190000555345, код UniCredit Bank, Филијала Шипово, сврха дознаке: кауција за учешће на лицитацији, прије почетка поступка лицитације. Уплаћени-положени износ кауције урачунава се купцу у продајну цијену.

 Учесницима у лицитацији чије понуде не буду прихваћене, извршиће се поврат уплаћене кауције у року од 8 дана ода дана закључења лицитације.

Учесник у лицитацији чија понуда буде утврђена као најповољнија, а не приступи закључивању уговора о купопродаји, губи право на поврат уплаћене кауције.

**3.4.** **Начин и услови плаћања куповне цијене:**

 Продајну цијену наведене непокретности учесник лицитације, са којим ће Начелник општине Шипово закључити купопродајни уговор-купац, je обавезан уплатити у року од 15. дана од дана спровођења лицитације, а прије прибављања позитивног мишљења Правобранилаштва Републике Српске и закључења и овјере уговора о продаји, на жиро рачун продавца.

**3.5. Вријеме и начин предаје непокретности:**

 Предаја непокретности у посјед купцу извршиће се у року од 15. дана од дана закључења уговора о купопродаји, о чему ће бити сачињен Записник о примопредаји.

**4. ДАН И МЈЕСТО ОДРЖАВАЊА ЛИЦИТАЦИЈЕ**

 Лицитација ће бити одржати дана 04.6. 2018. године у просторијама Општине Шипово, канцеларија број 26, са почетком у 10,00 часова.

 У случају да не успије прва лицитација, друга лицитација заказује се за дан 08.6. 2018. године, на истом мјесту и у исто вријеме.

**5.** **ВРИЈЕМЕ И НАЧИН РАЗГЛЕДАЊА ДОКУМЕНТАЦИЈЕ**

 Заинтересована лица могу извршити увид у документацију о непокретности која је предмет продаје и добити тражене информације, код Комисије за лицитацију, сваког радног дана у времену од 7-15 часова.

Контакт особа: Миленко Тривунчић.

Контакт телефон: 050-360-027.

**6. РОК ЗА ПОДНОШЕЊЕ ПРИЈАВА ЗА УЧЕШЋЕ НА ЛИЦИТАЦИЈИ**

 Пријава за учешће на лицитацији подноси се Комисији за лицитацију најкасније један дан прије дана када је заказана лицитација. Уплата кауције мора бити извршена најкасније 1. (један) дан прије дана када је заказана лицитација.

 Уз пријаву на јавни оглас, обавезно се прилажу сљедећи докази:

-доказ (оргинал уплатнице) о уплати кауције,

-извод из одговарајућег регистра за привредно друштво, односно самосталног предузетника-овјерена копија, не старија од 6 мјесеци,

-овјерена фотокопија личне карте, за физичко лице,

-пуномоћ у писаном облику, уколико на лицитацију приступа пуномоћник, односно заступник привредног друштва или самосталног предузеника.

 Пријава се може поднијети и на образцу који се може добити на инфо-пулту општинске управе. Пријава се може поднијети и у затвореној коверти. На омоту затворене коверте у којој се предаје пријава за учешће на литацији, потребно је ставити назнаку: „пријава за лицитацију градског грађевинског земљишта Оградина- за комисију“.

**7.** Овај Оглас објавиће се, најкасније 15. дана прије дана одржавања лицитације, у дневном листу ’’Глас Српске’’, Бања Лука, на огласној табли Општине Шипово и на интернет страници Општине Шипово .

|  |  |
| --- | --- |
| Број:02-020-62/18Датум: 27.04.2018. године. |  ПРЕДСЈЕДНИК Милан Плавшић,с.р.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |